Nafarroako Parlamentuko Mahaiak, 2021eko maiatzaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Domingo González Martínez jaunak aurkeztutako galdera, Lizarrako Osasun Barrutiko etxeko ospitalizazio zerbitzua ixteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko maiatzaren 17an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Txomin González Martínez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Legebiltzarraren Osoko Bilkuran ahoz erantzun dezan:

Lizarrako Osasun Barrutiko etxeko ospitalizazio zerbitzuan eguneroko funtzionamendua bermatzeko arazoak metatu dira azken hilabeteotan. Batez ere, zenbait estamentutako profesionalak falta direlako. Zoritxarrez, beharrizan horiek konpondu ez ezik, langileen artean dabilen informazioa da litekeena dela etxeko ospitalizazio zerbitzua ixtea.

Hori dela-eta, honako hau jakin nahi dut:

• Nola liteke Osasun Departamentuak etxeko ospitalizazioaren onurak defendatzea eta Lizarrako Osasun Barrutiko etxeko ospitalizazio zerbitzua ixtea planteatzea?

Iruñean, 2021eko maiatzaren 13an

Foru parlamentaria: Txomin González Martínez